கேள்வி: மரபணு வங்கி பற்றி விளக்கவும்.
பதில்: மரபணு வங்கிகள் (''Gene bank'') என்பது டி. என். ஏ. பாதுகாக்கும் ஒரு வகை உயிரியக்கவியல் ஆகும். தாவரம் பொறுத்தவரை, இது ஆய்வக சேமிப்பு, தாவரப் பகுதிகளை அதிதீவிர குளிரூட்டல் அல்லது வித்து சேமித்தல் (எ.கா. விதை வங்கி). விலங்குகளைப் பொறுத்தவரை, தேவைப்படும் வரை விந்து மற்றும் சூல் முட்டை குளிர்விப்பானின் செயலினை முடக்கிச் சேமித்தல் மூலம் செய்யப்படுகிறது. பவளப்பாறை மரபணு வங்கிகளைத் தோற்றுவிக்க, பவளப்பாறை துண்டுகளைக் கட்டுப்படுத்தப்பட்ட நீர்த் தொட்டிகளில் பாதுகாப்பாகச் சேமிப்பது. 'மரபணு வங்கியில்' உள்ள மரபணு பொருள் -196 ° செல்சியஸில் திரவ நைட்ரஜனில் உறைதல், முறையில் அதிகுறைந்த வெப்பநிலையில் கட்டுப்படுத்தப்பட்ட ஊட்டச்சத்து ஊடகங்களில் வைத்துப் பாதுகாக்கப்படுகிறது. மரபணு வங்கியில் உள்ள தனிப்பட்ட இனத்திற்கு அல்லது ஒரு தனித்துவமான இனத்திற்கு பொதுவான அணுகல் அடையாளச் சொல் வழங்கப்படுகிறது. தாவரங்களில், பொருளை உறையவைக்காமல் பரப்புவது சாத்தியமாகும். இருப்பினும், விலங்குகளில், செயற்கை விந்தூட்டல் ஒரு உயிருள்ள பெண் தேவை. உறைந்த விலங்கு விந்து மற்றும் முட்டைகளைப் பயன்படுத்துவது பெரும்பாலும் கடினம் என்றாலும், வெற்றிகரமாகச் செய்யப்பட்டதற்கான பல எடுத்துக்காட்டுகள் உள்ளன. விவசாய பல்லுயிரிய வளத்தினைப் பாதுகாக்கும் முயற்சியாக, முக்கிய பயிர் தாவரங்கள் மற்றும் அவற்றின் காட்டுப் பயிர்களின் தாவர மரபணு வளங்களைச் சேமித்துப் பாதுகாக்க மரபணு வங்கிகள் பயன்படுத்தப்படுகின்றன. உலகெங்கிலும் பல மரபணு வங்கிகள் உள்ளன. சுவால்பார்ட் உலக விதை பெட்டகம் மிகவும் பிரபலமான ஒன்றாகக் கருதப்படுகிறது. உலகின் மிகப்பெரிய மரபணு வங்கிகளின் தரவுத்தளத்தை பொதுவான வலைத்தளமான ஜெனெசிஸ் மூலம் அணுகலாம். பல உலகளாவிய மரபணு வங்கிகள் CGIAR [https://www.genebanks.org/genebanks/ ஜீன்பேங்க்] தளத்தால் ஒருங்கிணைக்கப்படுகின்றன
கேள்வி: மரபணு வங்கி - திசு வங்கி என்பது என்ன?
பதில்: இந்த நுட்பத்தில், மொட்டுகள், புரோட்டோகார்ம் மற்றும் வலர்திசு உயிரணுக்கள் ஊட்டச்சத்து ஊடகம் ஒன்றில் குறிப்பிட்ட ஒளி மற்றும் வெப்பநிலை மூலம் பாதுகாக்கப்படுகின்றன. இந்த நுட்பம் மூலம் விதைகளற்ற தாவரங்களையும், பாலியல் ரீதியாக இனப்பெருக்கம் செய்யும் தாவரங்களையும் பாதுகாக்கலாம்.
கேள்வி: மரபணு வங்கி - கள மரபணு வங்கி பற்றி நீங்கள் என்ன அறிந்துள்ளீர்கள்?
பதில்: இம்முறையில் மரபணுக்களைப் பாதுகாப்பதற்காகத் தாவரங்களை நடும் முறையாகும். இந்நோக்கத்திற்காக, சுற்றுச்சூழல் அமைப்பு ஒன்று செயற்கையாக உருவாக்கப்படுகிறது. இம்முறையின் மூலம், ஒருவர் வெவ்வேறு இனங்களின் தாவரங்களுக்கிடையிலான வேறுபாடுகளை ஒப்பிட்டு அவற்றை விரிவாக ஆய்வு செய்யலாம். இதற்கு அதிக நிலம், போதுமான மண், வானிலை போன்றவை தேவை. முக்கியமான பயிர்களின் வளர் பிளாஸ்மா இந்த முறை மூலம் பாதுகாக்கப்படுகிறது. ஒரிசாவில் உள்ள மத்திய நெல் ஆராய்ச்சி நிறுவனத்தில் 42,000 வகையான நெல் வகைகள் பாதுகாக்கப்படுகிறது. படிமம்:Field_gene_bank_of_Garcinia_mangostana.JPG